ตัวผมมีความกังวลใจคับผมช่วงตั้งแต่เดือนธันวาคมของปีที่แล้วจนถึงวันนี้วันที่ 9 กรกฎาคม 2562. ตัวผมนั้นได้ฉีดยาพิษสุนัขบ้ากระตุ้นไปเป็นจำนวนมากถึง16เข็มเนื่องจากหน้าบ้านมีแมวจรจัดที่คนข้างบ้านชอบไปให้อาหารไว้แล้วมันเลยมากองอยู่กันเยอะแล้วมันชอบเข้าบ้านผมมายุ่งกับของในบ้านเลยทำให้ผมไปฉีดบ่อยส่วนตัวเป็นคนที่ขี้กังวลอยู่แล้วเลยทำให้กลัวจนไม่กล้าทำอะไร แต่ผมก็ระวังไม่ได้ฉีดมาจนถึงวันนี้ตัวเองเดินอยู่แล้วแมวมันวิ่งโดดใส่นิ้วจนเป็นแผลเลือดออก ที่อยากจะสอบถามว่าผมควรฉีดไหมเพราะผมฉีดมาเยอะมากจนผมกลัวว่ามันจะอันตรายต่อร่างกาย. เข็มล่าสุดวันที่ 4 เมษายนคับขอบคับ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันค่ะโรคพิษสุนัขบ้าเป็นโรคที่ร้ายแรงถึงชีวิต ในทางการแพทย์แนะนำการฉีดวัคซีนป้องกันเอาไว้เสมอถ้ามีความเสี่ยงมา ถ้ามีความเสี่ยงมายังไงก็ต้องฉีดกระตุ้นค่ะแนะนำวิธีการแก้ปัญหาที่ดีที่สุดคือหลีกเลี่ยงการไปสัมผัสกับแมวหรือสุนัขดังช่องทางที่กล่าวไป หรือถ้าสัมผัสแค่เล็กน้อย มือไม่ได้มีแผลเปิดอะไร ก็อาจจะปรึกษาแพทย์ใกล้บ้านอีกครั้งว่ามีความจำเป็นจะต้องฉีดหรือไม่ คือถ้าไม่ได้เสี่ยงเลย เช่นไม่มีแผลเลือดออก ไม่มีรอยแผลอะไร ก็ไม่จำเป็นต้องฉีดวัคซีนทุกครั้งไปค่ะ